Il-Patriot għaref l-Arċipriet Saver Cassar Jekk l-istorja ta' raħalna nsiet tfakkar xi personaġġ storiċi tagħha, ċertament, il-magħruf Arċipriet tal-Matriċi, Dun Savier Cassar, kien wieħed minnhom. Dun Saverino Cassar kien il-qalbieni mexxej Għawdxi li kellu l-ħila jkeċċi l-Franċiżi minn Għawdex., u, minkejja l-kuraġġ u l-ħila li wera fit- taqbida kontra l-barrani, baqa' minsi minn tant u tant, li saħansitra mill-kompajżani tiegħu, in-nies ta' Għajnsielem, fejn l-ebda mafkar, anqas biss xi isem ta' triq ir-raħal tagħna ma għandna tiegħu.. Biex taqgħad, artiklu li kien kiteb dwaru s-Sur Joe Rapa u li kellu ċans jidher f'għeluq il-mitejn sena minn mewtu, għal xi raġuni mhix magħrufa, sa issa għadu ma deherx. Saverio Cassar twieled f' Għajnsielem fi Triq Imġarr krib it-Torri ta' Santa Ċeċilja, forsi f'dik id-dar jew qribha, li darba kienet iġġib l-isem 'Cassar Cottage,' nhar id-29 ta' Diċembru, 1846 u kien mgħammed fil-parroċċa tan-Nadur, li f'dik l-epoka Għajnsielem kien għadu jagħmel parti minnha. Mhux ħsieb tiegħi li nikteb xi artiklu dwar dan il- patriot Għawdxi, iżda bill-permess tas-Sur Anton F. Attard, l-awtur ta' poeżija li dehret fil-Ħajja f'Għawdex' ta'. Nov. 2006.sa nġib dan is-sonett. Lill-ARĊIPRIET SAVER CASSAR (Mexxej tal-Għawdxin fi żmien il-Franċiżi) Is-sliem għalik, Cassar, mexxej qalbieni, li qalbek xejn ma qtajt fi żmien il-ġarab, għonqoq meddejt għax-xogħol għax kont ewlieni biex tmexxi 'l ġensek fuq min lilu darab. U 'Iniesek riddha li nazzjon tkun hieni wara snin kbar li tulhom ġidna karab; li jkollhom isqof minn żmien hekk kmieni. meta ħaddieħor nesa, inkella ħarab. U fuq l-egħdewwa qawwijin Franċiżi b' ħidmitek sfiqa inti ħriġt rebbieħ u kien jixlaqlek l-aqwa ħajr u ġieh. 'Ma l-ebda wiċċ ma tawk il-ħajna Ingliżi, u agħar u agħar insewk ukoll l-Għawdxin, nies la ma' ħuthom huma wisq berdin